text: [{"text_idx": "#000001", "text": "A\u0301 Na\u0301ttu\u0301rura\u0301\u00f0stevnuni, sum ver\u00f0ur i\u0301 Nor\u00f0urlandahu\u0301sinum 3. oktober, kanst tu\u0301 velja millum fimm a\u0301hugaverdar verkstovur. Les meira ni\u00f0anfyri."}, {"text_idx": "#000002", "text": "A\u0301 hesi verkstovu fer Jo\u0301na O\u0301lavsdo\u0301ttir at grei\u00f0a stutt fra\u0301 um nor\u00f0urlendsku verk\u00e6tlanina Na\u0301ttu\u0301ruloysnir og hvat na\u0301ttu\u0301ruloysnir eru. Si\u0301\u00f0an fer Sunnv\u00f8r i\u0301 Kongsstovu, na\u0301mslektari i\u0301 my\u0301lali\u0301vsvi\u0301sindum, at hava eina framl\u00f8gu um hvi\u0301 \u201cVilt vi\u00f0 vilja\u201d, sum er vor\u00f0i\u00f0 sera kent uttanlands er eitt gott bo\u00f0 upp a\u0301, hvussu mann kann \u00f8kja um li\u0301vmargfeldi. Til endans a\u0301 hesi verkstovu fara vit at hoyra by\u0301argartnaran i\u0301 Va\u0301ga kommunu, Bu\u0301gva Ro\u0301in, vi\u0301sa okkum a\u0301, hvussu hann hevur arbeitt vi\u00f0 hesum."}, {"text_idx": "#000003", "text": "Um tu\u0301 hevur ein hava, tr\u00f8\u00f0, bo\u0301ndagar\u00f0 ella anna\u00f0, sum tu\u0301 ynskir skal vera meira villur, so er hetta verkstovan fyri teg. Tit eru v\u00e6lkomin at taka myndir vi\u00f0 av \u00f8kjum, sum tit ynskja skulu vera meira vill, solei\u00f0is at mann saman kann koma vi\u00f0 uppskotum til, hvat mann kann gera heima i\u0301 si\u0301num egna gar\u00f0i. A\u0301 verkstovuni ber eisini til at melda seg inn i\u0301 ny\u0301ggja Vilt vi\u00f0 vilja-netverki\u00f0, sum ver\u00f0ur stovna\u00f0 a\u0301 degnum."}, {"text_idx": "#000004", "text": "A\u0301 hesari verkstovuni ver\u00f0ur greitt fra\u0301 um ny\u0301ggja altjo\u0301\u00f0a Kunming Montreal-li\u0301vmargfeldissa\u0301ttma\u0301lan. Sa\u0301ttma\u0301lin setur fleiri ambiti\u00f8s ma\u0301l, sum skulu na\u0301ast a\u0301\u00f0renn a\u0301r 2030 - eitt nu\u0301, at vit skulu verja 30 % av na\u0301ttu\u0301ru a\u0301 landi og a\u0301 havinum. Men hvussu kann hetta si\u0301ggja u\u0301t i\u0301 f\u00f8royskum h\u00f8pi?"}, {"text_idx": "#000005", "text": "A\u0301 verkstovuni fa\u0301a luttakarar m\u00f8guleika at siga si\u0301na hugsan um, hvussu F\u00f8royar kunnu na\u0301a ma\u0301lunum i\u0301 sa\u0301ttma\u0301lanum."}, {"text_idx": "#000006", "text": "A\u0301 hesi verkstovu fer Hja\u0301lmar Ha\u0301tu\u0301n at grei\u00f0a fra\u0301 Citizen science (borgaravi\u0301sindi), og hvat ta\u00f0 er. Sum eitt d\u00f8mi um Citizen science eru tey a\u0301 Havstovuni i\u0301 gongd vi\u00f0 at fa\u0301a eitt to\u0301l, sum kann ma\u0301ta ymiskt i\u0301 havinum m.a. salt, temperatur, dy\u0301pi. Hetta to\u0301l kunnu fo\u0301lk so la\u0301na til at samla inn data, ta\u0301 tey sja\u0301lvi fara a\u0301 flot.\nEitt anna\u00f0 d\u00f8mi er appin eBird, har fo\u0301lk u\u0301r \u00f8llum heiminum kunnu skra\u0301seta fuglar. Hetta kemur Diana Krossa\u0301 Kongsbak fra\u0301 Fuglafr\u00f8\u00f0ifelagnum at grei\u00f0a n\u00e6rri fra\u0301.\nVit vi\u00f0m\u00e6la luttakarum at taka appina eBird ni\u00f0ur a\u0301\u00f0renn verkstovuna."}, {"text_idx": "#000007", "text": "Um mann er a\u0301 einum arbei\u00f0spla\u0301ssi, sku\u0301la ella bara heima, og vil l\u00e6ra eitt sindur um kompostskipan til st\u00f8rri bru\u0301k, og hvussu ta\u00f0 kann skipast, so er hetta verkstovan, har mann l\u00e6rir ta\u00f0. Sku\u0301lin a\u0301 L\u00f8gmannabreyt byrja\u00f0i a\u0301 heysti 2020 at gera eina kompostskipan fyri allan sku\u0301lan, har b\u00f8rnini eru vi\u00f0 til at skilja rusk og l\u00e6ra eisini um skipanina.\nA\u0301 hesari verkstovuni fer Jo\u0301n Kragesteen, varasku\u0301lastjo\u0301ri a\u0301 Sku\u0301lanum vi\u00f0 L\u00f8gmannabreyt, at grei\u00f0a fra\u0301 verk\u00e6tlanini, og luttakarar fa\u0301a h\u00f8vi at si\u0301ggja skipanina og spyrja spurningar."}, {"text_idx": "#000008", "text": "Youth for Arctic Nature (YAN) er ein altjo\u0301\u00f0a vi\u0301sindagrunda\u00f0 djo\u0301rali\u0301vs- og umhv\u00f8rvisl\u00e6ruverk\u00e6tlan, \u00e6tla\u00f0 b\u00f8rnum og ungum i\u0301 aldrinum 5-30 a\u0301r. Ma\u0301li\u00f0 er at eggja b\u00f8rnum og ungum at taka lut i\u0301 kanningum av na\u0301ttu\u0301ru- og umhv\u00f8rvisbroytingum i\u0301 Arktis og subarktisku \u00f8kjunum. A\u0301 hesari verkstovu ver\u00f0ur greitt fra\u0301 royndunum, sum tey a\u0301 YAN hava vi\u00f0 at skapa altjo\u0301\u00f0a ungar na\u0301ttu\u0301rutilkny\u0301tisbo\u0301lkar, granskarar og lokalir felagsskapir sum fa\u0301ast vi\u00f0 djo\u0301rali\u0301vsyvirv\u00f8ku og na\u0301ttu\u0301rul\u00e6ruaktivitetir. Tey fara a\u0301 hesi verkstovu m.a. at tosa um teirra na\u0301ttu\u0301ru-app, na\u0301ttu\u0301ruaktivitetir, tilkny\u0301ti hja\u0301 b\u00f8rnum til natu\u0301rliga heimin, um at samla da\u0301ta, og na\u0301ttu\u0301rupedagogikk."}, {"text_idx": "#000009", "text": "*Hendan verkstovan ver\u00f0ur a\u0301 enskum."}, {"text_idx": "#000010", "text": "Eg vil fegin fr\u00e6tta ny\u0301tt fra\u0301 FNU:"}]